### Beslutning

Bruno Petersen, Agnes Andresen, Sanne Bach og Patrick Jakobsen kunne ikke tilslutte sig udtalelsen fra Magistratsafdelingen for Teknik og Miljø af 7. november 2018.
 Laura Koch kunne henholde sig til udtalelsen.
 Selma Hermansen kunne henholde sig til Venstres oprindelige forslag.
 Liv Odeline Kjeldsen var forhindret i at deltage i udvalgets behandling af sagen.

Den 29. november 2017

 Beslutningsforslag

 Venstre foreslår at det skal være nemmere og billigere eller helt gratis at parkere i [adresse], indenfor bestemte tidsrum og perioder – Det handler om vores shoppingby [adresse].

 Byens DNA er på spil som shopping by, ikke kun for borgerne i midtbyen, men også udenfor og fra nabokommunerne.

 Forslag:

 - Venstre foreslår at det skal være gratis parkering på alle kommunale P-pladser fra fredag kl. 12:00 til mandag morgen. Gerne i en opstartsfase som forsøg.
 - At det bliver permanent gratis at parkere under NAVITAS i hele december måned for at understøtte julehandlen og markedsføre NAVITAS som et godt sted at parkere sin bil og opleve og nyde [adresse]. Mange kender slet ikke parkeringspladsen da der bla er dårlig skiltning. Vi kunne forsøgsvis gøre det i januar og februar under udsalget.

 Kunderne/borgerne vil ikke fravælge [adresse] som de gør nu med betalingsring viser med tydelighed, hvordan mennesker ikke vil ind til [adresse] og fravælger City som handelsby på baggrund af dårlige trafik forhold og manglende/dyre P-pladser.

 Det handler ikke alene om at glæde sig over at der er mange i [adresse], men at også at bekymre sig over alle dem som er potentielle kunder/gæster som fravælger byen.

 Det handler om endnu flere arbejdspladser og i særdeleshed service til borgerne, fremfor flere P-afgifter.

 Hvad vil sådan en permanent- og forsøgsordning koste?
 Hvad kostede forsøget i efterårsferien og har man set en effekt efter med flere biler? Hvilke øvrige tiltag er der blevet lavet for at få flere til at anvende NAVITAS? Hvordan ser anvendelse ud?

 Hvordan ser kapaciteten, udnyttelsen og økonomien ud på de øvrige offentlige og private p-pladser?

 Venstres Byrådsgruppe

### Sagens forløb

13-12-2017 Aarhus Byråd
Fremsendes til Magistratsafdelingen for Teknik og Miljø til udtalelse, jf. byrådets vedtagelse i mødet den 13. december 2017 om magistratsbehandling af forslaget.

 Sagen bedes tilbagesendt byrådet via Magistraten.
 20-09-2018 Teknik og Miljø
Venstres Byrådsgruppe stillede i november 2017 forslag om, at det skal være gratis at parkere på alle kommunale parkeringspladser fra fredag kl. 12.00 til mandag morgen, og at det på permanent basis skal være gratis at parkere i [adresse] i hele december måned for at understøtte julehandlen og for at markedsføre [adresse] som et godt sted at parkere sin bil.

 Teknik og Miljø er enige i vurderingen af, at der er behov for at gøre parkeringsanlægget [adresse] mere synligt. Det indebærer, at parkeringsanlægget skal skiltes bedre, der skal være mere og bedre information om anlægget, og der skal være fokus på oplevelsen af at gå fra anlægget til f.eks. strøget.

 Samtidig gøres parkering i kommunens parkeringsanlæg med Parkeringspolitik 2018 billigere end parkering på gaden. Dette tiltag gør det mere attraktivt at parkere i anlæggene.

 I forhold til generelt at indføre gratis parkering i weekenden på alle kommunale parkeringspladser er det Teknik og Miljøs vurdering, at gratis parkering på alle kommunale parkeringspladser må forventes at have negative økonomiske konsekvenser for de privatejede parkeringshuse.

 På baggrund af ovenstående anbefaler Teknik og Miljø følgende forsøgsordninger:

 1. At der i forbindelse med kampagner om synliggørelse af kommunens parkeringsanlæg kan tilbydes gratis parkering i kortere perioder, her tænkes bl.a. på parkeringsanlægget i [adresse].
 2. At der som forsøg i juli 2019 etableres gratis parkering i [adresse] og på parkeringsanlægget på [adresse].
 3. At der som forsøg tilbydes gratis parkering i [adresse] de sidste 14 dage op til jul i 2018.

 For at vurdere effekten af tiltagene anbefales det, at forsøgene gælder til og med juli 2019, hvorefter de evalueres.
 04-10-2018 Borgmesterens Afdeling påtegning
Fremsendes til Magistraten.

 Borgmesterens Afdeling har ingen bemærkninger til Magistratsafdelingen for Teknik og Miljøs udtalelse af 20. september 2018.
 08-10-2018 Magistraten
[adresse] Byråd under henvisning til Magistratsafdelingen for Teknik og Miljøs udtalelse af 20. september 2018, som Magistraten kan henholde sig til.

 Dialog med private P-huse forudsættes.
 31-10-2018 [adresse]
Fremsendes til Teknisk Udvalg til behandling i henhold til beslutning i byrådets møde den 31. oktober 2018.

 Sagen er behandlet sammen med sag 8.
 12-11-2018 Teknisk Udvalg
Bruno Petersen, Agnes Andresen, Sanne Bach og Patrick Jakobsen kunne ikke tilslutte sig udtalelsen fra Magistratsafdelingen for Teknik og Miljø af 7. november 2018.
 Laura Koch kunne henholde sig til udtalelsen.
 Selma Hermansen kunne henholde sig til Venstres oprindelige forslag.
 Liv Odeline Kjeldsen var forhindret i at deltage i udvalgets behandling af sagen.